wickkiey/tamil-wikipedia-chunked huggingface dataset:
# இராமநாதன் இந்து மகளிர் கல்லூரி, கொழும்பு

**இராமநாதன் இந்து மகளிர் கல்லூரி** (*Ramanathan Hindu Ladies College*) இலங்கை தலைநகர் கொழும்பில் அமைந்துள்ள ஒரு இந்துப் பெண்கள் பாடசாலை ஆகும். 1981 சனவரி 19 அன்று 26 மாணவிகளுடனும் 2 ஆசிரியர்களுடனும் கொழும்பு, பம்பலப்பிட்டியில் ஆர். ஏ. டீ. மெல் மாவத்தையில் (முன்னைய டுப்பிளிகேசன் வீதி) இப்பாடசாலை அமைந்துள்ளது. இது 2006ஆம் ஆண்டில் அது 89 ஆசிரியர்களையும் 1600 மாணவிகளையும் கொண்டதாக வளர்ச்சியடைந்தது. இதற்கான நிலத்தை அன்றைய புதிய கதிரேசன் கோவிலின் தர்மகர்தாவான பழனியப்பாச் செட்டியார் கோவில் நந்தவனத்தின் ஒரு பகுதியை கல்வித்தேவைக்கு என ஒதுக்கினார்.
# இராமநாதன் இந்து மகளிர் கல்லூரி, கொழும்பு

## நோக்கு

ஆரோக்கியமான உடல், உள, சமூக, ஆன்மீக நன்னிலையைக் கொண்டு விளங்கும் நற்பிரஜைகளைக் இந்து தமிழ் கலாச்சாரப் பின்னணிகளின் துணையோடு உருவாக்கித் தன்னிறைவுள்ள இலங்கையைக் காணுதல்
# இராமநாதன் இந்து மகளிர் கல்லூரி, கொழும்பு

## இலக்கு

மாறி வரும் சவால்களுக்கு முகம் கொடுக்கத் தக்க உலக மயமாதலுக்கு இசைவாகக் கூடிய ஆளுமை மிக்க மாணவர்களை உன்னதமான கற்றல் கற்பித்தல் முறைகளினூடும் சிறப்பான ஆசிரிய மாணவ உறவு முறை மூலமும் உருவாக்குதல்.  
இமயம், முத்துவிழாச் சிறப்பு மலர் (1981-2011)
# வில்ஹெல்ம் வான் பியெலா

**வில்ஹெம் வான் பியெலா** (*Wilhelm von Biela*, ; மார்ச் 19, 1782 - பெப்ரவரி 18, 1856) என்பவர் செருமானிய-ஆத்திரிய இராணுவ அதிகாரியும், தொழில்முறையல்லாத வானியலாளரும் ஆவார்.
# வில்ஹெல்ம் வான் பியெலா

## இளமையும் படைப்பணியும்

வில்லெம் வான் பியெலா (வடக்குசெருமனியைச்) சேர்ந்த ஃஆர்சு நகரத்து உரோசுலாவில் பிறந்தார். இன்று [[செக் குடியரசுவாக உள்ள பகுதிசார்ந்த புரோட்டசுடண்டு உயர்குடியின் வாரிசாவார். இக்குடும்பம் செக்சனிக்குச் சமயப் போர்களின்போது 1621இல் குடும்பத் தலைவர் ஃபிரெடெரிக் வான் பியெலா தூக்கில் இடப்பட்டதும் நாடு கடத்தப்பட்டுள்ளது.. பியெலா மட்டுமே அவரது குடும்பக் கடைசி வாரிசாக எஞ்சியுள்ளார்.  
பியெலா டிரெசுடனில் உள்ள படைப்பயிற்சிக் கல்லூரியில் படித்து முடித்ததும், ஆத்திரியப் படையில் 1802இல் சேர்ந்தார். இவர் கிராஃப் சுட்டுவார்ட் எண் 18 எனும் காலாட்படையில் படைவீர்ராகச் சேர்ந்து விரைவிலேயே கேப்டன் பதவிக்கு உயர்ந்துள்ளார். பலபோர்களில் 1805,1809களில் நெப்போலியனை அவர்களை எதிர்த்துப் போர்புரிந்துள்ளார் . பிறகு 1813இல் மெர்வெல்டிட் படைப்பொதுமேலர் தலைமையில் இணைமேலராக இலெப்சிக் போரில் பங்கேற்றுள்ளார். இங்கு இவர் போரில் காயமுற்றுள்ளார்.  
பியெலா 1815இல் பிரேகு நகருக்குச் சென்று, மாரின் அலாயிசு டேவிட் அவர்களிடம் வானியலைப் பயின்றார். பிறகு இத்தாலியில் பணிபுரிந்துள்ளார். அப்போது இவர் [[உரோவிகோ நகரின் படைஆணையராகப் பணியமர்த்தப்பட்டுள்ளர்.
# வில்ஹெல்ம் வான் பியெலா

## வானியல் பங்களிப்புகள்

வானியலில் இவர் வால்வெள்ளி வட்டணைகளை நோக்குவதிலும் கணித்தலிலும் வல்லமை பெற்றுள்ளார்s. இவர் சூரியக் கரும்புள்ளிகள் ஆய்விலும் ஈடுபட்டு *Astronomische Nachrichten* என்ற இதழில் தொடர்க்கட்டுரைகளை எழுதியுள்ளார். இவற்றில் சூரியனை நோக்கி வீழும் வால்வெள்ளிகளைப் பற்றிய கோட்பாட்டுநிலைக் கட்டுரைகளும் டைக்கொ பிராகி பற்றியனவும் நிலவால் ஏற்படும் விண்மீன்ஒளிமறைப்புகளைப் பற்றியனவும் அடங்கும். இவர் 1836இல் கொள்சுழற்சி குறித்த பெருநூல் ஒன்றையும் எழுதி வெளியிட்டுள்ளார். *Die zweite grosse Weltenkraft, nebst Ideen über einige Geheimnisse der physischen Astronomie, oder Andeutungen zu einer Theorie der Tangentialkraft* என்ற அந்நூலின் முன்னுரையில் இதை எழுத எனக்கு பல்லாண்டுகள் பிடித்தாலும் அரைமணி நேரத்தில் படித்து முடித்துவிடலாம் என்கிறார்.
# வில்ஹெல்ம் வான் பியெலா

## தகைமை

1826இல் 6.6 ஆண்டு காலக் குறுகிய இடைவெளிக்குள் இரு வால்வெள்ளிகளைக் கண்டுபிடித்தார். இதில் ஒன்று ஏற்கெனவே கண்டறியப்பட்ட 1823 பெரு வால்வெள்ளி, சி/ 1823Y1) ஆகும்./ இவர் மட்டுமே கண்டறிந்த மற்றொரு வால்வெள்ளி இவருடைய பெயரால் பியெலாவின் வால்வெள்ளி என அழைக்கப்பட்டது. 1845இல் பியெலா வால்வெள்ளி மீண்டும் வந்தபோது அது இரண்டாகப் பிரிந்திருந்தது. அதைக் கடைசியாகப் பார்க்கமுடிந்தது 1852இல் தான். அதற்குப் பிறகு அது உடைந்து சிதறியிருக்கவேண்டும். ஏனெனில் 1872 இல் அதைக் கண்ணுற்றபோது விண்கல்பொழிவாக மாறி உலகையே உணர்ச்சிவயப்படச் செய்தது. இப்பொழிவை இன்னமும் அந்திரொமேடா பால்வெளியில் நவம்பர் மாதங்களில் கண்ணுறலாம். இவை பியெலிடுகள் என்றோ ஆந்திரமேடிடுகள் என்றோ அழைக்கப்படுகின்றன.  
நிலாவில் உள்ள பியெலா என இவர் பெயரைத் தாங்கியுள்ளது.
# வில்ஹெல்ம் வான் பியெலா

## சொந்த வாழ்க்கை

இவருடைய சொந்த வாழ்க்கையைப் பற்றி முழு விவரங்கள் ஏதும் கிடைக்கவில்லை: இவர் அன்னா (Edle வான் வாலென்சுட்டெர்ன்) என்பவரை மணந்துள்ளார். இவர்களுக்கு எமிலி ஃபிரீன் வான் பியெலா என்ற மகள் 1820இல் பிறந்துள்ளார். இவர்களின் மகள் ஆசுத்திரியக் காலாட்படை அலுவலரான Rovigo to Moritz, கிராஃப் ஃபோர்காக் என்பவரை மணந்து இரு குழந்தைகளைப் பெற்றுள்ளார்.  
பியெலா 1840களில் ஓய்வு பெற்று வெனிசுக்குச் சென்று அங்கே இவர் 1856இல் இறந்துவிட்டார்.
# அனாக்சிமாண்டர்

**அனாக்சிமாண்டர்** (*Anaximander*, **அனாக்சிமாண்ட்ரோசு**, *Anaximandros*; கிமு 610 – அண். கிமு 546) என்பவர் மிலெத்தெசு நகரில் (இன்றைய துருக்கியில்) வாழ்ந்த சாக்கிரட்டீசுக்கு முற்பட்ட காலக் கிரேக்க மெய்யியலாளர் ஆவார்.  
அனாக்சிமாண்டர் தேலேசுவின் மாணவர் என்பதைத் தவிர இவர் வாழ்க்கையைப் பற்றி ஏதும் தெரியவில்லை. தனது ஆய்வுகளை எழுத்தில் எழுதி வைத்த முதலாவது மெய்யியலாளர் இவரெனக் கூறப்படுகிறது. இவரோடு பல கண்டுபிடிப்புகள் தொடர்பு படுத்தப்படுகின்றன. இவர் சூரியக் கடிகைகைக்கான "குனோமோன்" (*gnomon*) என்ற கருவியை கிரேக்கத்திற்கு அறிமுகம் செய்தார். அதைக் கொண்டு துல்லியமாக இரு சிறும, பெரும கதிர்மீள்வு நாட்களைக் கண்டுபிடித்ததோடு இரு சமபகலிரவு நாட்களையும் கணித்துள்ளார். இவை ஆண்டின் பருவக் காலங்களோடு தொடர்புடையவை. நீரியல் சுழற்சி பற்றி முதலில் கூறியவர் இவரே.  
இவர் தொல்பாழ் (Archie)/ (apeiron) என்பதில் இருந்தே அனைத்துப் பொருள்களும் உருவாகின என்ற ஒருமைத் தோற்றக் கருத்தினைக் கூறியவர். 'இயற்கை பற்றி' என இவர் எழுதிய முதல் மெய்யியல்-சார்ந்த கிரேக்க நூல் கிடைக்கவில்லை. விண்ணுலகின் தோற்றம், புவியின் தோற்றம், மாந்தத் தோற்றம் பற்றி விளக்கும் படிவளர்ச்சி/மலர்ச்சிக் கண்ணோட்டத்தை முதன்முதலாக அறிமுகப்படுத்தி, புவிப்பரப்பு வளைந்துள்ளதையும் கிழக்கு மேற்காக புவி உருளைவடிவில் புடவியின் மையத்தில் அமைந்துள்ளதாகவும் கூறி, முதல் உலக நிலவரையையும் வரைந்துள்ளார். மேலும் புவியைச் சுற்றி மூன்று வலயங்களில் சூரியனும் நிலாவும் விண்மீன்களும் அமைந்துள்ளதாகக் கூறினார்.
# தாமசு பாப்

**தாமசு பாப்** (*Thomas J. Bopp*, பிறப்பு: 1949) ஓர் அமெரிக்க வானியலாளர். இவர் 1995 இல் ஃஏல்-பாப் என்ற வால்வெள்ளியைக் கண்டறிந்ததால் மிகவும் அறியப்படுபவர். கண்டுபிடிப்பின்போது இவர் கட்டுமானப் பொருட்கள் தயாரிக்கும் நிறுவனத்தில் மேலாளராக இருந்தார். மேலும் ஃபீனிக்சு பகுதி வட்டார பயில்நிலை வானியலாளராகவும் இருந்தார். இதுவே இவர் கண்டறிந்த முதல் வால்வெள்ளி ஆகும்.  
அமெரிக்காவின் கொலராடோவைச் சார்ந்த டென்வரில் 1949இல் பிறந்தார். பிறகு இவர் தன் குடும்பத்தை யங்டவுன், ஓகியோ எனும் இட்த்துக்கு மாறினார். இங்கு இவர் 1967இல் சானே உயர்நிலைப் பள்ளியில்படித்து பட்டம் பெற்றார்.இவர் மகோனிங் கணவாய் வானியல் கழகத்தில் வாழ்நாள் உறுப்பினர் ஆனார். அந்தக் கழகத்தின் 16 இன்ச் எதிர்பலிப்புத் தொலைநோக்கிதான் இவரை வானவெளியின் காதல் கொள்ள வைத்தது. இவர் ஓகியோ மாநிலத்தின் யங்டவுனில் இருந்தயங்டவுன் மாநிலப் பல்கலைக்கழகத்தில் பயின்றார். இவர் 1980க்குப் பிறகு டசுக்கானைச் சேர்ந்த அரிசோனாவில் வாழ்ந்து வருகிறார்.  
1995 சூலை 22ஆம் நாளன்று, இன்று ’ஹேல்-பாப்’ வால்வெள்ளி என்று அழைக்கப்படும் புது வால்வெள்ளியை முதன் முதலாகக் கண்டார். ஆலன் ஃஏல் அவர்களும் இதே வால்வெள்ளியைத் தனியாகக் கண்டுபிடித்தார்.
# யூகி மைக்கேல் அந்தொனியாடி

**யூஜின் மைக்கேல் அந்தோனியாடி** (*Eugène Michel Antoniadi*, மார்ச்சு 1, 1870 - பிப்ரவரி 10, 1944) ஒரு கிரேக்க வானியலாளர் ஆவார். ஆசியாமைனரில் (இன்றைய துருக்கியைச் சேர்ந்த இசுத்தான்புல்லில்) பிறந்தார். தனது வாழ்வின் பெரும்பகுதியை பிரான்சில் கழித்தார். இளமையிலேயே வானியலில் ஆர்வம்கொண்டு, 1893 இல் நிக்கோலசு ஃபிளம்மாரியனுடன் இணைந்து பணிபுரிய பாரீசுக்கருகில் இருந்த ஜூவீசுக்குச் சென்றார். பிறகு இவர் மியூடான் வான்காணகத்துக்குச் சென்று தனது ஆய்வைத் தொடர்ந்தார். 1928இல் ஃபிரெஞ்சுக் குடிமகன் ஆனார்.  
தனது இருநூல்களான செவ்வாய்க் கோள் (லெ பிளானட்டே மார்சு-1930), புதன் கோள் (லெ பிளானட்டே மெர்கியூர்-1934) ஆகியவற்றில் பல்லாண்டுக் காலப் பட்டறிவைப் பதிவாக்கியுள்ளார். அதில் அவ்விரு கோள்களின் நிலவரைகளையும் வெளியிட்டுள்ளார். இவர் 1934இல் வானியல் வரலாறு குறித்த நூலொன்றையும் எழுதியுள்ளார்.
# விண்வெளி செவிலியச் சமுதாயம்

**விண்வெளி செவிலியச் சமுதாயம்** (*The Space Nursing Society*) என்பது பன்னாட்டு விண்வெளி ஆலோசனைக் குழுமம் என்ற அமைப்பைக் குறிக்கிறது. இவ்வமைப்பைச் சேர்ந்த பதிவு பெற்ற செவிலிகள், விண்வெளிச் சேவையில் அர்ப்பணிப்பு உணர்வு மிக்கவர்களாகவும் விண்வெளி புத்தாய்வு பயணங்களில் ஆர்வமிக்கவர்களாகவும் இருப்பார்கள். இலாப நோக்கமற்ற தனிப்பட்ட ஆர்வம் கொண்ட குழுக்களாக இணைந்து செயல்படும் இவர்கள் தேசிய விண்வெளிக் கழகத்துடன் இணைந்து செயல்படுகிறார்கள்.  
1991 ஆம் ஆண்டில் துவக்கப்பட்ட விண்வெளி செவிலியச் சமுதாயம், உலகெங்கிலும் உள்ள மக்களை தன்னுடைய உறுப்பினர்களாகக் கொண்டுள்ளது. ஆத்திரேலியா, கனடா, செக் குடியரசு, இங்கிலாந்து, செருமனி, கிரீசு, இசுக்காட்லாந்து, மற்றும் அமெரிக்கா போன்ற நாடுகளைச் சார்ந்தவர்களும் இங்குள்ள உறுப்பினர் பட்டியலில் அடங்குவர்.  
விண்வெளியில் மேற்கொள்ளப்பட வேண்டிய பராமரிப்புப் பணிகள் தொடர்பான விவாதம் மற்றும் பராமரிப்புப் பணி தொடர்பான பிரச்சினைகளின் தாக்கம் ஆகியனவற்றை ஆய்வுசெய்வதை இச்சமூக உறுப்பினர்கள் ஒரு மன்றமாகக் கூடி பணியாற்றுகிறார்கள்.  
வின் அவசர மருத்துவ உதவிக்கான செயல்விளக்கம்]]
# விண்வெளி செவிலியச் சமுதாயம்

## இவற்றையும் காண்க

- விண்வெளிச் செவிலியம்
- விண்வெளியில் ஆலோசனை
- விண்வெளிக் குடியிருப்பு
- விண்வெளிப் பயணம்
- விண்வெளி ஆய்வுப் பார்வை
# இலங்கை அரசமைப்புச் சட்டத்தின் பத்தொன்பதாவது திருத்தம்

**இலங்கை அரசமைப்புச் சட்டத்திற்கான 19வது திருத்தம்** (*19th Amendment to the Constitution of Sri Lanka*) 2015 ஏப்ரல் 28 அன்று 225-உறுப்பினர்களைக் கொண்ட இலங்கை நாடாளுமன்றத்தில் 215 வாக்குகளை ஆதரவாகப் பெற்று நிறைவேற்றப்பட்டது. இத்திருத்தச்சட்டத்திற்கு ஒருவர் எதிராக வாக்களித்தார். ஏழு பேர் வாக்களிப்பில் கலந்து கொள்ளவில்லை. 1978 ஆம் ஆண்டில் ஜே. ஆர். செயரவர்தனா அரசமைப்புச் சட்டத்தில் திருத்தம் கொண்டு வந்து நிறைவேற்ற அதிகார அரசுத்தலைவரான பின்னர் இடம்பெற்ற மிக வரலாற்றுச் சிறப்பு மிக்க அரசமைப்புத் திருத்தச் சட்டம் இதுவெனக் கணிக்கப்படுகிறது.
# இலங்கை அரசமைப்புச் சட்டத்தின் பத்தொன்பதாவது திருத்தம்

## அறிமுகம்

2015 சனவரியில் நடைபெற்ற அரசுத்தலைவர் தேர்தலில் பொது எதிர்க்கட்சி வேட்பாளர் மைத்திரிபால சிறிசேன தான் வெற்றி பெறும் பட்சத்தில் தனது தேர்தல் பரப்புரையில் அரசமைப்பில் திருத்தங்கள் கொண்டு வருவதாக வாக்குறுதி அளித்திருந்தார்.  
மகிந்த ராசபக்ச அரசுத்தலைவராக இருந்த போது நிறைவேற்றப்பட்ட 18வது திருத்தச்சட்டத்தின் மூலம் அரசுத்தலைவருக்கு முழுமையான அதிகாரங்கள் வழங்கும் சட்டங்கள் இதன் மூலம் திரும்பப் பெறப்படுவதன் மூலம் நாட்டில் மக்களாட்சியை மீண்டும் கொண்டு வருவதே இத்திருத்தச் சட்டத்தின் முக்கிய குறிக்கோள் ஆகும். 18வது திருத்தம் மூலம் ஒருவர் இரண்டு தடவைகளுக்கு மேல் அரசுத்தலைவராக வர முடியாது என்ற வரையறையை மகிந்த ராசபக்ச நீக்கியிருந்தார். அத்தோடு சுயாதீன தேர்தல் ஆணைக்குழு, காவல்துறை ஆணைக்குழு, அரசியலமைப்பு சபை உட்பட பல்வேறு ஆணைக்குழுக்களை அதிகாரங்கள் அற்ற அமைப்புக்களாக மாற்றினார்.  
19வது திருத்தம், 17வது திருத்தத்தின் பெரும்பான்மையான சட்டங்களை உள்ளடக்கியுள்ளது. இதன் மூலம் அரசமைப்பு சபை சுயாதீன ஆணைக்குழுக்களை நியமிக்கும். இவற்றில் சில:
# இரத்தினம் சிவலிங்கம்

**மாஸ்டர் சிவலிங்கம்** என அழைக்கப்படும் **இரத்தினம் சிவலிங்கம்** (28 மார்ச் 1933 – 11 மே 2022) ஈழத்தின் சிறுவர் எழுத்தாளரும், பேச்சாளரும் ஆவார். கவிதை, சிறுவர் கதை, சிறுவர் பாடல்கள், வில்லுப்பாட்டு, நகைச்சுவைப் பேச்சு, நாடகம் எனப் பல துறைகளிலும் சிறப்புப் பெற்றவர்.
# இரத்தினம் சிவலிங்கம்

## வாழ்க்கைக் குறிப்பு

மாஸ்டர் சிவலிங்கம் இலங்கையின் மட்டக்களப்பு மாவட்டம், மஞ்சந்தொடுவாய் என்ற ஊரில் இரத்தினம் ஆசிரியருக்கும், செல்லத்தங்கம் என்பவருக்கும் 1933 ஆம் ஆண்டில் பிறந்தவர். ஆறு பேர் கொண்ட குடும்பத்தில் ஐந்தாவதாகப் பிறந்தார் சிவலிங்கம். சென் மேரீசு பள்ளியில் ஆரம்பக் கல்வி பயின்றார். உப்போடை என்ற ஊரில் வசித்து வந்தார். ஐம்பது ஆண்டுகளாக சிறுவர் கதைகள் சொல்லும் பணியையே அவர் தொழிலாகக் கொண்டிருந்தார். மட்டக்களப்பு மாநகர சபையில் கதை சொல்லும் கலைஞனாகவும் பணியாற்றியிருந்தார்.
# இரத்தினம் சிவலிங்கம்

## பட்டங்கள்

- நகைச்சுவைக் குமரன் - புலவர்மணி ஏ. பெரியதம்பிப்பிள்ளை வழங்கிய பட்டம்
- வில்லிசைச் செல்வன் - வித்துவான் பண்டிதமணி வி. சீ. கந்தையா வழங்கிய பட்டம்
- அருட்கலைத் திலகம் - கிருபானந்த வாரியார் வழங்கியது
- வில்லிசைச் செல்வர் - அமைச்சர் செ. இராசதுரை வழங்கியது
- கலாபூஷணம் - இலங்கை கலாசார அமைச்சு
- கலைக்குரிசில் - மட்டு இந்து சமய அபிவிருத்தி சங்கம்
- சிறுவர் இலக்கியச் செம்மல் - கொழும்பு தமிழ்ச் சங்கம்
# இரத்தினம் சிவலிங்கம்

## மறைவு

மாஸ்டர் சிவலிங்கம் 2022 மே 11 அன்று தனது 89-வது அகவையில் மட்டக்களப்பில் காலமானார்.
# இந்திய சுரங்கவியல் பள்ளி தன்பாத்

**இந்திய சுரங்கவியல் பள்ளி தன்பாத்** (Indian School of Mines (ISM), துவக்கத்தில் பிரித்தானிய இந்திய அரசால் 9 டிசம்பர் 1926இல் தன்பாத்தில் *இராயல் சுரங்கவியல் பள்ளி* எனும் பெயரில் துவக்கப்பட்டது. புவியில் உள்ள கனிம வளத்தைக் கண்டுபிடித்தல், அவற்றை முறையாக வெட்டி எடுத்தல், கனிம வளங்களைத் தரம் பிரித்தல் போன்ற தொழில்நுட்பங்களைக் கற்றுத் தரும் தொழில்நுட்ப கல்வி நிறுவனமாகச் செயல்படுகிறது. இந்நிறுவனத்தில் இளநிலை, முதுநிலை தொழில் நுட்பக் கல்விகள், முதுநிலை மேலாண்மை நிர்வாகக் கல்வி படிப்புகள் கற்றுத் தரப்படுப்படுகிறது. இளநிலை தொழில் நுட்பப் படிப்பில் சேர்வதற்கு இந்தியத் தொழில்நுட்பக் கழக ஒருங்கிணைந்த நுழைவுத் தேர்வில் தேர்ச்சி பெற வேண்டும்.
# பன்னம்பாறை

**பன்னம்பாறை** (*Pannamparai*), இந்தியாவின் தமிழ்நாடு மாநிலத்தில் அமைந்துள்ள தூத்துக்குடி மாவட்டத்தில் உள்ள சாத்தான்குளம் வட்டத்தில் இருக்கும் ஒரு வருவாய் கிராமம் ஆகும். சாத்தான்குளத்திலிருந்து 4கி.மீ. தொலைவில் திருச்செந்தூர் செல்லும் வழியில் இவ்வூர் அமைந்துள்ளது.அதிக அளவிலான கோவில்களின் இருப்பிடமாக திகழ்வதால் பன்னம்பாறை கோவில் நகரம் என புனைப்பெயர் சூடி அழைக்கப்படுகிறது.
# பன்னம்பாறை

## பன்னம்பாறை நில அமைப்பு

- இயற்கையோடு இயைந்த குறிஞ்சி நிலத்தின் பாறை மற்றும் விவசாயத்திற்கான மருத நிலத்தின் தன்மையைக் கொண்டுள்ளது இவ்வூர்.
- அழகிய நீரோடைகள் மற்றும் குளங்களைக் கொண்டுள்ளது.  
இவ்வூரின் வடக்கில் காணப்படும் பழுப்பேறிய அடுக்குப்பாறைகள், சரளைக்கற்கள்,சுமார் ஐந்து இலட்சம் ஆண்டுகளுக்கு முன் நிலவிய பெருமழைக்காலத்தில் தோன்றியதாகும். மணல் என்பது உடைந்த பாறைத் துண்டுகளையும், இயற்கைக் கனிமங்களையும் கொண்டிருக்கும். செம்மண்பாறை,சுண்ணாம்புப்பாறை,அடுத்து லேசானபாறை காணப்பட்டால் அவ்விடத்தில் நீர்வளம் மிகுந்திருக்கும் என்பது தமிழனின் அறிவியல் கண்டுபிடிப்பு ஆகும். முற்காலத்தில் கடுமையான பாறைப்பகுதியில் குடியேற்றங்கள் அவ்விதத்திலே நிகழ்ந்துள்ளன.
# பன்னம்பாறை

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 2,615 மக்கள் இங்கு வசிக்கின்றார்கள். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2615 ஆகும். இவர்களில் பெண்கள் 1405 பேரும் ஆண்கள் 1210 பேரும் உள்ளனர். மேலும் இந்த கிராமத்தில் அதிக அளவில் காணப்படுவது இளைஞர்களே என்பது இதன் தனி சிறப்பு. 61% மக்கள் 18 வயது முதல் 35 வயதிற்குள் காணப்படுகின்றனர். 72% மக்கள் படிப்பறிவினைக் கொண்டுள்ளனர். 1996 வரை 86% விவசாயிகளை கொண்ட கிராமம் அதன் பின்பு அந்த பெருமையை படிப்படியாய் இழந்து வருகின்றது. தற்போது வெறும் 14% மக்களே விவசாயத்தில் முழு ஈடுபாடு கொண்டு அந்தத் தொழிலை மேற்கொண்டு வருகின்றனர்.
# பன்னம்பாறை

## தொழில் மற்றும் சமூகம்

இங்கு பறையர் தேவர் கோனார் பிள்ளைமார் நாடார் புதிரை வண்ணார் என்ற சாதிகளை சார்ந்த மக்கள் வாழ்ந்து வருகின்றனர். இந்து மற்றும் கிறிஸ்தவ மதத்தினர் இவ்வூரில் வசிக்கின்றனர்.அதிக அளவு மக்கள் தொகை சாம்பவர் பிரிவை சேர்ந்த பறையர் சமூகத்தவர் மற்றும் கோனார் சமூகத்தினர் உள்ளனர்.
# பன்னம்பாறை

## சிற்றூர்கள்

இந்த ஊராட்சியில் அமைந்துள்ள சிற்றூர்களின் பட்டியல்:  
1. கிழக்கு பன்னம்பாறை (தற்போது மக்கள் இங்கு வசிக்கவில்லை, இடிந்த நிலையில் வீடுகள் மட்டுமே உள்ளன)
1. பன்னம்பாறை (வேதகோவில் தெரு / அழகேசன் தெரு / அம்பேத்கர் தெரு / இந்திரா காலனி)
1. வள்ளியம்மாள்புரம் பன்னம்பாறை
1. புதுக்கிணறு பன்னம்பாறை
1. வடக்கு பன்னம்பாறை
1. தெற்கு பன்னம்பாறை
1. நகனை பன்னம்பாறை
1. வடலிவிளை பன்னம்பாறை
# பன்னம்பாறை

## பனம்பாரனார்

தொல்காப்பிய நூலுக்குப் பாயிரம் தந்த புலவர் பனம்பாரனார் ஆவார். பனம்பாரம் என்னும் ஊரின் இருப்பிடம் பற்றிப் பல்வேறு கருத்துகள் நிலவிவருகின்றன. இருப்பினும் இவர் தற்போதைய பன்னம்பாறை என்னும் ஊரைச்சேர்ந்தவர் என்ற கருத்து ஆய்வாளர்களிடையே நிலவுகிறது.
# இந்திய தன்னாட்சி சட்டப் பள்ளிகள்

**தேசிய சட்டப் பல்கலைக்கழகங்கள் (NLU)** என்பது இந்தியாவில் உள்ள பொதுச் சட்டப் பள்ளிகள் ஆகும், அவை சட்டக் கல்விக்கான இந்திய பார் கவுன்சிலின் இரண்டாம் தலைமுறை சீர்திருத்தங்களின்படி நிறுவப்பட்டன. முதல் NLU ஆனது நேஷனல் லா ஸ்கூல் ஆஃப் இந்தியா யுனிவர்சிட்டி, aka NLS/NLU பெங்களூர், இது 1988 இல் அதன் வகுப்புகளைத் தொடங்கியது. அதன் பின்னர், பெரும்பாலான இந்திய மாநிலங்களில் NLUக்கள் நிறுவப்பட்டுள்ளன. தற்போது 26 NLUக்கள் நாடு முழுவதும் பரவியுள்ளன. NLU களின் தொடக்கத்திலிருந்து, "சட்டக் கல்வியின் IITகள்" என்றும் அழைக்கப்படுகிறது. இந்த சட்டப் பள்ளிகள் பல்வேறு நிறுவனங்களால் இந்தியாவின் மிக முக்கியமான மற்றும் சிறந்த சட்டப் பள்ளிகளில் தொடர்ச்சியாகக் கருதப்படுகின்றன.  
NLU களில் இந்தியாவின் தலைமை நீதிபதி (CJI) மற்றும் அந்தந்த உயர் நீதிமன்றங்களின் பல தலைமை நீதிபதிகள் பல்வேறு திறன்களில் தலைமை தாங்கி கற்பிக்கின்றனர், மேலும் ஏராளமான ஓய்வுபெற்ற நீதிபதிகள் நிரந்தர ஆசிரியர்கள் மற்றும் துணைவேந்தர்களாக உள்ளனர், அவர்களின் கற்பித்தல் தரம் இந்தியாவில் உள்ள மற்ற சட்டப் பள்ளிகளைக் காட்டிலும் உயர்ந்ததாக உள்ளது. பெரும்பாலான NLU பட்டதாரிகள் உலகெங்கிலும் உள்ள நிறுவனங்கள் மற்றும் சட்ட நிறுவனங்களில் லட்சங்கள் மற்றும் கோடிகளில் சம்பளத்துடன் நல்ல இடத்தில் உள்ளனர். அவர்கள் பல்வேறு இந்திய நீதிமன்றங்களில் வழக்குரைஞர்களாக வியக்கத்தக்க வகையில் செயல்படுகிறார்கள் மற்றும் ஒவ்வொரு ஆண்டும் அதிக எண்ணிக்கையில் நீதித்துறை சேவைகள் மற்றும் சிவில் சர்வீசஸ் தேர்வுகளில் தொடர்ந்து தேர்ச்சி பெறுகிறார்கள்.
# இந்திய தன்னாட்சி சட்டப் பள்ளிகள்

## மாணவர் சேர்க்கை

இந்தப் பல்கலைக்கழகங்கள் அனைத்தும் பொதுச் சட்ட நுழைவுத் தேர்வு (CLAT) மூலம் மாணவர்களைச் சேர்க்கின்றன. டெல்லியில் உள்ள தேசிய சட்டப் பல்கலைக்கழகம் மட்டும் அகில இந்திய சட்ட நுழைவுத் தேர்வு (AILET) எனப்படும் தனது சொந்த நுழைவுத் தேர்வின் மூலம் மாணவர்களைச் சேர்க்கிறது. வரும் ஆண்டுகளில் AILET CLAT உடன் இணைக்கப்படும் என்று எதிர்பார்க்கப்படுகிறது. NLU களுக்கான சேர்க்கை மிகவும் போட்டித்தன்மை வாய்ந்தது, CLAT மற்றும் தோராயமாக 2% முதல் 3% வரை ஏற்றுக்கொள்ளும் விகிதம் குறைவாக உள்ளது. AILET மூலம் 0.50%. NLU களுக்கான முக்கிய நுழைவாயில் என்றும் அறியப்படும் CLAT, இந்தியாவின் கடினமான நுழைவுத் தேர்வுகளில் ஒன்றாகத் தரப்படுத்தப்பட்டுள்ளது.
# இந்திய தன்னாட்சி சட்டப் பள்ளிகள்

## தேசியச் சட்டப் பல்கலைக்கழகங்கள்

| 1 | 1 | தேசிய சட்டப் படிப்புக்கான இந்தியப் பல்கலைகழகம் | NLSIU | 1986 | பெங்களூரு | கர்நாடகா |  |
| --- | --- | --- | --- | --- | --- | --- | --- |
| 2 | 18 | தேசிய சட்டப் பல்கலைக்கழகம் | NLIU | 1997 | போபால் | மத்திய பிரதேசம் |  |
| 3 | 3 | தேசிய சட்டப் பல்கலைக்கழகம் (National Academy of Legal Studies and Research (NALSAR) | NALSAR | 1998 | ஹைதராபாத் | தெலுங்கானா |  |
| 4 | 4 | மேற்கு வங்காள தேசிய நீதி அறிவியல் பல்கலைக்கழகம் (West Bengal National University of Juridical Sciences) | WBNUJS | 1999 | கொல்கத்தா | மேற்கு வங்காளம் |  |
| 5 | -- | தேசிய சட்ட பல்கலைக்கழகம் ஜோத்பூர் | NLUJ | 1999 | ஜோத்பூர் | ராஜஸ்தான் |  |
| 6 | -- | ஹிதாயத்துல்லா தேசிய சட்ட பல்கலைக்கழகம் | HNLU | 2003 | நயா ராய்ப்பூர் | சத்தீஸ்கர் |  |
| 7 | 7 | குஜராத் தேசிய சட்டப் பல்கலைக்கழகம் | GNLU | 2003 | காந்திநகர் | குஜராத் |  |
| 8 | 21 | டாக்டர் ராம் மனோகர் லோஹியா தேசிய சட்டப் பல்கலைக்கழகம் | RMLNLU | 2005 | லக்னோ | உத்தரப்பிரதேசம் |  |
| 9 | -- | தேசிய சட்டக் கல்வி பல்கலைக்கழகம் (National University of Advanced Legal Studies) | NUALS | 2005 | கொச்சி | கேரளா |  |
| 10 | 20 | ராஜீவ் காந்தி தேசிய சட்டப் பல்கலைக்கழகம் | RGNUL | 2006 | பாட்டியாலா | பஞ்சாப் |  |
| 11 | -- | சாணக்யா தேசிய சட்டப் பல்கலைக்கழகம் | CNLU | 2006 | பாட்னா | பீகார் |  |
| 12 | 2 | தேசிய சட்ட பல்கலைக்கழகம் டெல்லி | NLUD | 2008 | புது தில்லி | டெல்லி |  |
| 13 | -- | தாமோதரம் சஞ்சீவய்யா தேசிய சட்டப் பல்கலைக்கழகம் | DSNLU | 2008 | விசாகப்பட்டினம் | ஆந்திரப் பிரதேசம் |  |
| 14 | 30 | தேசிய சட்ட பல்கலைக்கழகம் ஒடிசா | NLUO | 2009 | கட்டாக் | ஒடிசா |  |
| 15 | 28 | தேசிய சட்ட பல்கலைக்கழகம் மற்றும் நீதித்துறை அகாடமி | NLUJA | 2009 | கவுகாத்தி | அசாம் |  |
| 16 | 24 | தேசிய சட்டக் கல்வி மற்றும் ஆராய்ச்சிப் பல்கலைக்கழகம் | NUSRL | 2010 | ராஞ்சி | ஜார்கண்ட் |  |
| 17 | -- | தமிழ்நாடு தேசிய சட்டப் பல்கலைக்கழகம் | TNNLU | 2012 | திருச்சிராப்பள்ளி | தமிழ்நாடு |  |
| 18 | -- | மகாராஷ்டிரா தேசிய சட்ட பல்கலைக்கழகம் மும்பை | MNLUM | 2014 | மும்பை | மகாராஷ்டிரா |  |
| 19 | -- | மகாராஷ்டிரா தேசிய சட்ட பல்கலைக்கழகம் நாக்பூர் | MNLUN | 2016 | நாக்பூர் | மகாராஷ்டிரா |  |
| 20 | -- | இமாச்சல பிரதேச தேசிய சட்ட பல்கலைக்கழகம் | HPNLU | 2016 | சிம்லா | இமாச்சல பிரதேச |  |
| 21 | -- | மகாராஷ்டிரா தேசிய சட்ட பல்கலைக்கழகம், அவுரங்காபாத் | MNLUA | 2017 | அவுரங்காபாத் | மகாராஷ்டிரா |  |
| 22 | -- | தர்மசாஸ்திர தேசிய சட்ட பல்கலைக்கழகம் | DNLU | 2018 | ஜபல்பூர் | மத்திய பிரதேசம் |  |
| 23 | -- | டாக்டர் பி.ஆர். அம்பேத்கர் தேசிய சட்டப் பல்கலைக்கழகம் | DBRANLU | 2012 | சோனிபட் | ஹரியானா |  |
| 24 | -- | தேசிய சட்ட பல்கலைக்கழகம் திரிபுரா | NLUT | 2022 | அகர்தலா | திரிபுரா |  |
| 25 | -- | குஜராத் தேசிய சட்டப் பல்கலைக்கழகம், சில்வாசா வளாகம் | GNLUS | 2023 | சில்வாசா | தாத்ரா & நகர் ஹவேலி மற்றும் தாமன் & தியூ |  |
| 26 | -- | தேசிய சட்ட பல்கலைக்கழகம் மேகாலயா | NLUM | 2023 | ஷில்லாங் | மேகாலயா | } |
# எம். குணசேகரன்

**எம். குணசேகரன்** (*M. Gunasekaran*), அனைத்திந்திய அண்ணா திராவிட முன்னேற்றக் கழகம் (அ.இ.அ.தி.மு.க) சார்பில் தமிழகத்தின் பதினான்காவது சட்டப் பேரவைக்கு மானாமதுரை (தனி) தொகுதியில் இருந்து தேர்ந்தெடுக்கப்பட்ட உறுப்பினர்.
# எம். குணசேகரன்

## சட்டமன்றப் பங்களிப்புகள்

### 2006 ஆம் ஆண்டு தேர்தல்

2006 ஆம் ஆண்டு தமிழ்நாடு மாநில சட்டமன்றத் தேர்தலில், சிவகங்கை மாவட்டம், மானாமதுரை தொகுதி சட்டமன்ற உறுப்பினராகத் தேர்ந்தெடுக்கப்பட்டார்.
# எம். குணசேகரன்

## சட்டமன்றப் பங்களிப்புகள்

### 2011 ஆம் ஆண்டு தேர்தல்

2011 ஆம் ஆண்டு தமிழ்நாடு மாநில சட்டமன்றத் தேர்தலில், 51.68% வாக்குகள் பெற்று தொடர்ந்து இரண்டாவது முறையாக சிவகங்கை மாவட்டம், மானாமதுரை தொகுதி சட்டமன்ற உறுப்பினராகத் தேர்ந்தெடுக்கப்பட்டார்.  
ஜூலை 10 முதல் ஆகஸ்ட் 12 ,2014 வரை தமிழக சட்டசபை கூட்டத் தொடரில் எம். குணசேகரன் (அ.தி.மு.க.) எம்.எல்.ஏ. அதிக எண்ணிக்கையாக 9 கேள்விகள் கேட்டுள்ளார்.
# 21ம் நூற்றாண்டில் மூலதனம்

**21ம் நூற்றாண்டில் மூலதனம்** (*Capital in the Twenty-First Century*, பிரெஞ்சு: *Le Capital au XXIe siècle*) பிரெஞ்சுப் பொருளியலாளர் தாமசு பிக்கெட்டி எழுதிய பொருளியல் நூல். 2013 ஆம் ஆண்டு பிரெஞ்சு மொழியில் வெளியான இந்நூல் ஐரோப்பாவிலும், வட அமெரிக்காவிலும் நிலவும் வருவாய் மற்றும் செல்வச் சமனின்மை குறித்த ஆய்வு நூலாகும். ஆகஸ்ட் 2013 இல் வெளியான பிரெஞ்சுப் பதிப்பு ஆர்த்தர் கோல்ட்ஹாமரால் ஆங்கிலத்தில் மொழிபெயர்க்கப்பட்டு ஏப்ரல் 2014 இல் வெளியானது.  
ஹார்வார்ட் பல்கலைக்கழகப் பதிப்பகம் வெளியிட்ட நூல்களில் இதுவே பெரு வெற்றி கண்ட நூலாகும். *தி நியூயார்க் டைம்ஸ்* இதழின் அதிக விற்பனையான நூல்களின் பட்டியலில் கெட்டி அட்டை அபுனைவுப் பிரிவில் முதலிடத்தில் பல வாரங்கள் இடம் பெற்றிருந்தது. உலக அளவில் பெரும் வரவேற்பையும், சர்ச்சையையும் ஏற்படுத்தியது. ஜனவரி 2015 வரை இந்நூலின் பதினைந்து லட்சம் படிகள் (ஆங்கில, பிரெஞ்சு, இடாய்ச்சு, எசுப்பானிய, மாண்டரின் பதிப்புகள்) விற்பனையாகியிருந்தன.  
முதலீட்டிற்குக் கிட்டும் திரும்பு வீதம் (r) பொருளியல் வளர்ச்சி வீதத்தை (g) விட நெடுங்காலம் கூடுதலாக இருப்பின், செல்வக் குவிப்பு நிகழும் என்பதே இந்நூலின் மையக் கருத்து. இதனால் வருவாய்ச் சமனின்மை அதிகரித்து சமூக, பொருளியல் நிலையின்மைக் கூடும் என்றும் கணிக்கிறது. இந்த நிலை முற்றி உலகச் செல்வத்தின் பெரும் பகுதி எண்ணிக்கையில் மிகக் குறைந்த ஒரு சிறு கூட்டத்தின் கட்டுப்பாட்டில் இருப்பதைத் தவிர்க்க, உலகமெங்கும் வளர்விகித வருமான வரி விதிக்க வேண்டும் என்று பிக்கெட்டி இந்நூலில் பரிந்துரைக்கிறார்.
# விக்கிப்பீடியா:Statistics/weekly/3-May-2015
| 119 | Prabaka 123 | 0 | 1 | 0 | 0 | 0 | 0 | 0 | 1 | 102 |  |
| 120 | 2601:8:9701:36A:D594:6BF9:6182:A1B5 | 0 | 1 | 0 | 0 | 0 | 0 | 0 | 1 | 119 |  |
| 121 | 175.156.224.63 | 0 | 1 | 0 | 0 | 0 | 0 | 0 | 1 | 9 |  |
| 122 | Ramachandra133 | 0 | 1 | 0 | 0 | 0 | 0 | 0 | 1 | 132 |  |
| 123 | ValterVB | 0 | 0 | 0 | 0 | 0 | 0 | 1 | 1 | 0 |  |
| 124 | 1.39.61.26 | 0 | 1 | 0 | 0 | 0 | 0 | 0 | 1 | 0 |  |
| 125 | 106.66.169.144 | 0 | 1 | 0 | 0 | 0 | 0 | 0 | 1 | 93 |  |
| 126 | 188.96.34.12 | 0 | 1 | 0 | 0 | 0 | 0 | 0 | 1 | 0 |  |
| 127 | 168.235.196.102 | 0 | 1 | 0 | 0 | 0 | 0 | 0 | 1 | 0 |  |
| 128 | 122.174.116.222 | 0 | 1 | 0 | 0 | 0 | 0 | 0 | 1 | 0 |  |
| 129 | Jü | 0 | 1 | 0 | 0 | 0 | 0 | 0 | 1 | 3 |  |
| 130 | 122.164.224.212 | 0 | 1 | 0 | 0 | 0 | 0 | 0 | 1 | 0 |  |
| 131 | 115.164.81.248 | 0 | 1 | 0 | 0 | 0 | 0 | 0 | 1 | 0 | } |
# ஒ.ச.நே - 00:44

**ஒ.ச.நே - 00:44** (*UTC-00:44*) என்பது ஒருங்கிணைக்கப்பட்ட சர்வதேச நேரத்துடன் -00:44 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும்.  
ஒ.ச.நே - 00:44 நேரக் குறியீட்டை மே 1, 1972ஆம் ஆண்டு வரை லைபீரியாவில் பயன்படுத்தி வந்தனர். இது **மொன்ரோவியா இடைநிலை நேரம்** அல்லது **லைபீரிய நேரம்** எனவும் குறிப்பிடப்படும். மொன்ரோவிய நிலநிரைக்கோட்டின்படி *ஒ.ச.நே - 00:43:08* என்பதே சரியான நேரக் குறியீடாகும்; ஆயினும், மார்ச்சு 1, 1919ல் இது *ஒ.ச.நே - 00:44* என மாற்றியமைக்கப்பட்டது.  
மே 1, 1972ஆம் ஆண்டு வரை இக்குறியீட்டினை தனது நேர வலயமாகப் பயன்படுத்திய லைபீரியா, தற்போது **ஒருங்கிணைக்கப்பட்ட சர்வதேச நேரத்தினையே (ஒ.ச.நே)** தனது நேர வலயமாகப் பயன்படுத்திவருகிறது.
# வாஞ்சி மணியாச்சி சந்திப்பு தொடருந்து நிலையம்

**வாஞ்சி மணியாச்சி சந்திப்பு தொடருந்து நிலையம்** (*Vanchi Maniyachchi Junction railway station*, நிலையக் குறியீடு:*MEJ*) ஆனது இந்தியாவின், தமிழ்நாட்டிலுள்ள, தூத்துக்குடி மாவட்டத்தில், மணியாச்சி நகரில் உள்ள ஒரு தொடருந்து நிலையமாகும். இது தெற்கிலுள்ள திருநெல்வேலியையும், கிழக்கு உள்ள தூத்துக்குடியையும் இணைக்கிறது.
# வாஞ்சி மணியாச்சி சந்திப்பு தொடருந்து நிலையம்

## வரலாறு

விடுதலைப் போராட்ட வீரரான வாஞ்சிநாதனை நினைவூட்டும் வகையில் இப்பெயரை, இத்தொடருந்து நிலையத்திற்கு வைத்துள்ளனர். இந்த இடத்தில் தான், ஆங்கிலேய ஆட்சிக்காலத்தில் திருநெல்வெலி
மாவட்ட ஆட்சியாளராக இருந்த ஆஷ்துரை ( Robert William Escourt Ashe) வாஞ்சிநாதனால் சுட்டுக் கொல்லப்பட்டார். இந்தியாவின் 7 இரயில்வே மண்டலங்களுள் ஒன்றான, தென்மண்டல இரயில்வேயில் இது அடங்குகிறது. இத்தென்மண்டல இரயில்வேயிலுள்ள கோட்டங்களில், இது மதுரை இரயில்வே கோட்டத்தின் கீழ் அமைந்து, முக்கியத்துவம் வாய்ந்ததாகத் திகழ்கிறது.
# வாஞ்சி மணியாச்சி சந்திப்பு தொடருந்து நிலையம்

## அமைவிடம்

இது தூத்துக்குடியில் இருந்து 30 கிலோமீட்டர் (19 மைல்) தொலைவில், ஒட்டந்தம்-மணியாச்சி சாலையில் அமைந்துள்ளது.
# வாஞ்சி மணியாச்சி சந்திப்பு தொடருந்து நிலையம்

## வழித்தடம்

இந்த நிலையத்திலிருந்து மூன்று தடங்கள் கிளையாக பிரிகின்றது.  
- விருதுநகர் சந்திப்பு வழியாக வடக்கு நோக்கி ஒற்றை அகலப்பாதை.
- திருநெல்வேலி சந்திப்பு வழியாக தெற்கு நோக்கி ஒற்றை அகலப்பாதை.
- தூத்துக்குடி சந்திப்பு வரை கிழக்கு நோக்கி ஒற்றை அகலப்பாதை.
# குழித்துறை தொடருந்து நிலையம்

**குழித்துறை தொடருந்து நிலையம்** (*Kuzhithurai railway station*, நிலையக் குறியீடு:*KZT*) இந்தியாவின், தமிழ்நாடு மாநிலத்தில், கன்னியாகுமரி மாவட்டத்தில், மார்த்தாண்டம் நகரில் அமைந்துள்ள முக்கியமான தொடருந்து நிலையங்களில் ஒன்றாகும். இதுவே கன்னியாகுமரி மாவட்டத்தில் உள்ள இரண்டாவது பெரிய தொடருந்து நிலையமாகும். இது தென்னக இரயில்வேயின், திருவனந்தபுரம் கோட்டத்தின் கட்டுப்பாட்டில் உள்ளது. இந்த நிலையம் மார்த்தாண்டம் நகராட்சியின் எல்லைக்குள்ளே வருவதால், பயணிகள் நலச்சங்கமானது மார்த்தாண்டம் தொடருந்து நிலையம் எனப் பெயர் மாற்றவேண்டும் என கோரிக்கை வைக்கிறது.
# குழித்துறை தொடருந்து நிலையம்

## திட்டங்கள் மற்றும் மேம்பாடு

இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் திருவனந்தபுரம் கோட்டத்தில் 15 நிலையங்கள் தேர்ந்தெடுக்கப்பட்டன, குழித்துறை தொடருந்து நிலையத்தை புதுப்பிக்கும் பணிக்கு 5.35 கோடி ரூபாய் ஒதுக்கப்பட்டுள்ளது.
# குழித்துறை தொடருந்து நிலையம்

## வசதிகள்

- கணினிமயமாக்கப்பட்ட முன்பதிவு நிலையம்.
- பயணிகள் ஓய்வறை.
# குழித்துறை தொடருந்து நிலையம்

## கடந்து செல்லும் தொடருந்துகள்

### பயணிகள் தொடருந்துகள்

:* 56310 நாகர்கோவில் - திருவனந்தபுரம் பயணிகள் தொடருந்து
| |அனந்தபுரி விரைவுவண்டி
| |திருவனந்தபுரம்
| |சென்னை எழும்பூர்
| |தினசரி
| |நாகர்கோவில், மதுரை, திருச்சி
|-
| |16127
| |மதுரை பயணிகள் விரைவு வண்டி
| |கொல்லம்
| |மதுரை
| |தினசரி
| |நாகர்கோவில், திருநெல்வேலி, விருதுநகர்
|-
| |56700
| |கொல்லம் பயணிகள் விரைவு வண்டி
| |மதுரை
| |கொல்லம்
| |தினசரி
| |திருவனந்தபுரம், வர்க்கலா
|-
| |16526
| |ஐலேண்ட் விரைவுவண்டி
| |பெங்களூர்
| |கன்னியாகுமரி
| |தினசரி
| |நாகர்கோவில்
|-
| |16381
| |ஜெயந்தி ஜெயந்தா விரைவு வண்டி
| |மும்பை
| |கன்னியாகுமரி
| |தினசரி
| |நாகர்கோவில்
|-
| |16317
| |கிம்சாகர் விரைவு வண்டி
| |கன்னியாகுமரி
| |ஜம்முதாவி
| |வாரந்தோறும்
| |திருவனந்தபுரம், எர்ணாகுளம், புதுடெல்லி
|-
| |16318
| |கிம்சாகர் விரைவு வண்டி
| |ஜம்முதாவி
| |கன்னியாகுமரி
| |வாரந்தோறும்
| |நாகர்கோவில்
|-
| |16650
| |பரசுராம் விரைவு வண்டி
| |நாகர்கோவில்
| |மங்களூர்
| |தினசரி
| |திருவனந்தபுரம், கோட்டயம், எர்ணாகுளம், கோழிக்கோடு
|-
| |16649
| |பரசுராம் விரைவு வண்டி
| |மங்களூர்
| |நாகர்கோவில்
| |தினசரி
| |நாகர்கோவில்
|-
| |16606
| |எறநாடு விரைவுவண்டி
| |நாகர்கோவில்
| |மங்களூர்
| |தினசரி
| |திருவனந்தபுரம், ஆலப்புழா, எர்ணாகுளம், கோழிக்கோடு
|-
| |16605
| |எறநாடு விரைவுவண்டி
| |மங்களூர்
| |நாகர்கோவில்
| |தினசரி
| |நாகர்கோவில்
|}
# குழித்துறை தொடருந்து நிலையம்

## கடந்து செல்லும் தொடருந்துகள்

### குழித்துறை இரயில் நிலையத்தில் நிற்காமல் செல்லும் தொடருந்துகள்

:*நாகர்கோவில் – காந்திடாம் விரைவு வண்டி(16336/16335) வாரந்தோறும்
:*நாகர்கோவில் – ஷலிமார் அதிவிரைவு வண்டி (12659/12660)வாரந்தோறும்
:*திருநெல்வேலி - பிலாஸ்பூர் அதிவிரைவு வண்டி(12787/12788) வாரந்தோறும்
:*திருநெல்வேலி - கபா அதிவிரைவு வண்டி (12997/12998)வாரம் இருமுறை
:*திப்ருகர் - கன்னியாகுமரி விவேக் எக்ஸ்பிரஸ்(15905/15906) வாரந்தோறும்
# ஒ.ச.நே - 01:00

**ஒ.ச.நே - 01:00** (*UTC-01:00*) என்பது ஒருங்கிணைக்கப்பட்ட சர்வதேச நேரத்துடன் -01:00 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும்.
# ஒ.ச.நே - 01:00

## சீர் நேரமாக பயன்படுத்தும் நாடுகள் (ஆண்டு முழுவதும்)

- கேப் வர்டி (கேப் வர்டி நேரம்). இங்கு பகலொளி சேமிப்பு நேரம் பயன்படுத்தப்படுவதில்லை.
# ஒ.ச.நே - 01:00

## சீர் நேரமாக பயன்படுத்தும் பகுதிகள் (வடக்கு அரைக்கோள குளிர்காலத்தின்போது மட்டும்)

- கிழக்கு கிறீன்லாந்து (இட்டோக்கோர்டூர்மிட் மற்றும் சுற்றியுள்ள பகுதிகள்).
- இங்கு ஐரோப்பிய ஒன்றியத்தின் பகலொளி சேமிப்பு நேர விதிகள் பின்பற்றப்படுகிறது.
- போர்த்துகலின் அசோரசு தன்னாட்சிப் பகுதி - 1966ஆம் ஆண்டு முதல்.
- 1992 - 1993ஆம் ஆண்டின் குளிர்காலத்தின்போது *ஒ.ச.நே - 01:00* பயன்படுத்தப்படவில்லை; *மேற்கு ஐரோப்பிய நேரம் (ஒ.ச.நே ± 00:00)* பயன்படுத்தப்பட்டது.
# நாழிக்கல்பட்டி துர்க்கை அம்மன் கோயில்

**நாழிக்கல்ப்பட்டி துர்க்கை அம்மன் கோவில்** தமிழ்நாடு, சேலம் மாவட்டத்தில் நாழிக்கல்பட்டி என்னும் ஊரில் அமைந்துள்ள ஒரு துர்க்கை அம்மன் கோவில் ஆகும். இந்த அம்மன் கோயில் இன்று இந்து சமய அற நிலைத்துறையின் கட்டுப்பாட்டின் கீழ் இயங்கும் ஒரு கோயில் ஆகும்.
# நாழிக்கல்பட்டி துர்க்கை அம்மன் கோயில்

## கோயில் வரலாறு

முன்னொரு காலத்தில் ஒரு வணிகர் தன்னுடைய ஆட்களுடன் சேர நாடான கேரளாவிற்கு சென்று மிளகுகளை வாங்கி வந்து இந்த ஊரில் விற்பனை செய்யும் தொழிலை செய்து வந்தார். அவ்வாறு மிளகுகளை வாங்கிக் கொண்டு கேரளாவில் இருந்து திரும்ப வரும்போது அவருடைய குதிரை வண்டியில் ஒரு கல் இருந்தது, அது கனமாக இருக்கவே அந்த கல்லை தூக்கி எறிந்து விட்டு வந்தனர், ஆனால் அந்த கல்லை எத்தனை முறை தூக்கி எறிந்தாலும் அந்த கல் தொடர்ந்து அந்த வண்டியிலே இருந்து வந்தது. இது அங்கு இருந்தவர்களை மிகவும் ஆச்சரியப்படுத்தியது.  
இதனால் எதோ ஒரு அற்புதம் நிகழ்வதாக அங்கு சென்றவர்கள் உணர்ந்தார்கள். பிறகு அனைவரும் அந்த கல்லையும் எடுத்து கொண்டே வந்தனர். அந்த இரவு வரும் வழியில் அந்த வணிகரின் கனவில் துர்க்கை அம்மன் தோன்றி அந்த கல் தான் தான் என்றும் தங்களின் பாதுகாபிற்காகவே வருவதாகவும் இதை தான் சொல்லும் இடத்தில வைத்து வழிப்பட்டால் வணங்கும் அனைவருக்கும் துணையாக இருக்கும் அம்மனாக விளங்குவேன் என்றும் கூறி மறைந்தார்.  
கனவில் அம்மன் சொன்ன இடத்தில அந்த கல்லை வைத்து இன்றளவும் வழிபடுகின்றனர். அதற்கு சான்றாக இன்றளவும் அந்த வணிக வியாபாரியான செட்டியார் குடும்பத்தில் ஒருவரே அந்த கோவில் தர்மகர்த்தா பதவியில் உள்ளனர்.
# நாழிக்கல்பட்டி துர்க்கை அம்மன் கோயில்

## கோயிலின் சிறப்பு

அந்த அம்மனை வணங்கி எந்த ஒரு காரியத்தையும் தொடங்கினால் வெற்றி கிட்டும் என அந்தப் பகுதி மக்களால் நம்பப்படுகிறது. ஆண்டுதோறும் பங்குனி மாதம் இக்கோவிலுக்கு திருவிழா எடுக்கப்படுகிறது. இங்கு வாராவாரம் செவ்வாய் மற்றும் வெள்ளிக்கிழமைகளில் பூசை நடைபெறும். செவ்வாய்க்கிழமை நடைபெறும் வழிபாடு திருவிழா போன்று காட்சி அளிப்பது தனி சிறப்பு.
# நாழிக்கல்பட்டி துர்க்கை அம்மன் கோயில்

## கோயில் அமைவிடம்

சேலம் நகரில் இருந்து 10 கி.மீ. தொலைவில் கெஜ்ஜல்நாயக்கன்பட்டியிலிருந்து நாழிக்கல்பட்டி செல்லும் வழியில் இக்கோவில் அமைந்துள்ளது.
# கோபியர்

**கோபியர்** (Gopi) ( சமசுகிருதம் (गोपी) இந்து தொன்மவியலில் பசுக்கூட்டத்தை மேய்க்கும் பெண்களை கோபிகைகள் என்பர். பாகவத புராணத்தில், ஸ்ரீகிருஷ்ணர் தன் தோழிகளான கோபிகை பெண்களுடன் சேர்ந்து பிருந்தாவனத்தில் பசுக் கூட்டத்தை மேய்ப்பதை விரிவாக எடுத்துரைக்கிறது. கோபிகைகள் கிருஷ்ணரிடம் அதிக பக்தி கொண்டவர்கள். கோபிகைப் பெண்களில் ராதை, ஸ்ரீகிருஷ்ணரிடம் மிகுந்த பக்தி கொண்டவள்.
# கேதாரேஸ்வரர் கோயில்

**கேதாரேஸ்வரர் கோயில்** (Kedareshwara Temple), இந்தியாவின் கர்நாடக மாநிலத்தில், ஹசன் மாவட்டத்தில், ஹளேபீடு எனும் இடத்தில், போசளர் கட்டிடக்கலை அமைப்பில் கட்டப்பட்டது. கேதாரேஸ்வரர் கோயில் மிக அருகில் ஹோய்சாலேஸ்வரர் கோவில் அமைந்துள்ளது. போசள மன்னர் இரண்டாம் வீர வல்லபனால் பொ.ஊ. 12ஆம் நூற்றாண்டில் கட்டப்பட்டது. தற்போது இக்கோயில் இந்தியத் தொல்லியல் துறையின் பொறுப்பில் உள்ளது. இக்கோயில் மூன்று கோபுரங்களைக் கொண்டது. சிவன், விஷ்ணு ஆகியோர்க்குத் தனித்தனி கோபுரங்களும் சன்னதிகளும் கொண்டது. மேலும் பைரவர், கோவர்தனன், வரதராஜர் சிற்பங்கள் கொண்டது.மாலிக் கபூரின் தென்னிந்திய படையெடுப்புகளின் போது இக்கோயிலும் பாழடிக்கப்பட்டது.
# கதிரொளி மூலம் குடிநீரின் நுண்ணுயிர் நீக்கம்

வில் கதிரொளியில் குடிநீரை தூய்மையாக்குதல்]]  
**கதிரொளி குடிநீர் நுண்ணுயிர் நீக்கமுறை** (Solar water disinfection) என்பது எவ்வித செலவுமில்லாமல் குடிநீரில் உள்ள நுண்ணுயிர்களை அழித்து பாதுகாப்பான குடிநீர் உருவாக்கும் முறையாகும். இம்முறை ஒரு செலவில்லாத ஒர் எளிய முறையாகும். இதற்கு தேவைப்படுவது காலி பெட் புட்டிகள் மட்டுமே.  
ஒரு லிட்டர் முதல் மூன்று லிட்டர்வரை கொள்ளளவு கொண்ட நல்ல நிலையில் உள்ள நிறம் மங்காத வண்ணமல்லாத பெட் புட்டிகளை எடுத்துக்கொள்ளவேண்டும். இதில் நீரை நிரப்பி மூடியால் இறுக மூடி வீட்டுக்கூரையில் அல்லது நன்கு ஒளிபடக்கூடிய இடத்தில் குறைந்தது ஆறுமணிநேரம் படுக்கை வசத்தில் வைக்கவேண்டும். குறிப்பாக காலை ஓன்பது மணி முதல் மாலை மூன்று மணிவரை வைத்திருப்பது நல்லது. வெப்பம் குறைந்த காலங்களில் எட்டு மணிநேரம் வைத்திருக்கலாம். இதனால் நீரில் உள்ள நுண்ணுயிர்கள் அனைத்தும் வெயிலில் உள்ள புற ஊதாக் கதிர்களால் 99.99% வரை நீக்கப்படுகிறது. இதன் பிறகு இந்நீரை குடிக்கப் பயன்படுத்தலாம். இது காய்ச்சிக் குடிப்பதற்கு இணையானது. இதில் எவ்வித எரிபொருள் செலவும் இல்லை எனபது என்பது இதில் உள்ள சிறப்பாகும். இம் முறைக்கு பெட் புட்டிகளை பரிந்துரை செய்யப்பட்டாலும் கதிரொளியில் நீண்ட நேரம் இருப்பதால் ஞெகிழிப் புட்டிகளில் உள்ள வேதிப்பொருட்கள் நீரில் கரையலாம் என்ற ஐயம் உள்ளதால் கண்ணாடி புட்டிகளைப் பயன்படுத்துதல் நலம்.
# ஆலிஸ் வாக்கர்

**ஆலிஸ் மல்சீனியர் வாக்கர்** (**Alice Malsenior Walker**;பிப்பிரவரி 9, 1944) என்பவர் அமெரிக்க நாட்டைச் சேர்ந்த எழுத்தாளரும் சமூக செயற்பாட்டாளரும் ஆவார். இவர் புதினம், சிறுகதைகள், கவிதைகள் எனப் பல தளங்களில் எழுதிப் புலிட்சர் பரிசு பெற்ற பெண்மணி ஆவார். எழுத்தில் மட்டுமல்லாது சமூக அக்கறையுடன் செயல்படும் பெண்ணியவாதியாகவும் பொதுநலவாதியாகவும் கருதப்படுகிறார்.
# ஆலிஸ் வாக்கர்

## இளமைக் காலம்

ஆலிஸ் வாக்கர் அமெரிக்காவின் சியார்சியா (Georgia) என்னும் ஊரில் எளிய குடும்பத்தில் பிறந்தார். 1952 இல் இவர் எட்டாம் அகவையில் இருக்கும்போது ஒரு கண்ணில் அடிபட்டு பாதிக்கப் பட்டார். இந்நிகழ்வினால் இவர் தனிமையில் விடப்பட்டார். புத்தகங்களைப் படிப்பதும் கவிதைகளைப் படைப்பதும் இவருக்கு மகிழ்ச்சியாக இருந்தன. இருப்பினும் சில ஆண்டுகளில் அறுவை சிகிச்சையினால் நலம் அடைந்தார். அட்லாண்டாவிலும் பின்னர் நியூயார்க்கு நகரிலும் உள்ள கல்லூரிகளில் கல்வி பயின்றார். நியூயார்க்கு நகரின் சாரா லாரன்சுக் கல்லூரியில் படிக்கும்போதே ஆப்பிரிக்காவுக்குக் கல்விப் பயணம் மேற்கொண்டார். தனது கல்லூரி நாட்களில் வாக்குப் பதிவு குறித்தும் குழந்தைகள் உரிமை குறித்தும் மக்கள் நலப் போராட்டங்களில் ஈடுபட்டார்.
# ஆலிஸ் வாக்கர்

## இல்வாழ்க்கை

1967, மார்ச் 17இல் மெல்வின் ரோஸ்மேன் லெவந்தால் என்ற சிவில் உரிமைப் போராட்டங்களில் முனைப்பாகச் செயல்பட்ட சட்டம் படித்த ஒரு யூத இளைஞனை மணந்துகொண்டார். இக்கலப்புத் திருமணத்தை பழமைவாத அமைப்பான கு கிளஸ் கிளான் எதிர்த்தது. ஆலிஸ் தம்பதியர் தாக்கப் பட்டனர். இருப்பினும் ஆலிஸ் மனம் தளராமல் அத்தாக்குதலை எதிர்கொண்டார்.
# ஆலிஸ் வாக்கர்

## எழுத்துப்பணி

1965 ஆம் ஆண்டில் பட்டம் பெற்றார். அப்பொழுதே ஆலிஸ் எழுதிய கவிதை நூல் ஒன்று வெளி வந்தது. 1982 இல் தி கலர் பர்பிள் என்னும் புதினம் மிகுந்த வரவேற்பைப் பெற்றது. புலிட்சர் பரிசும் தேசியப் புத்தக விருதும் இப்புதினத்திற்கு வழங்கப்பட்டன. மேலும் பல புதினங்களும் கட்டுரை நூல்களும் எழுதினார்.
# ஆலிஸ் வாக்கர்

## அரசியல், சமூகப்பணி

அறுபதுகளில் கல்லூரியில் படிக்கும்போதே மார்ட்டின் லூதர் கிங் ஜூனியரைச் சந்தித்தார். பராக் ஒபாமா அமெரிக்காவின் குடியரசுத் தலைவராக ஆனதும் அவரைப் பாராட்டி மடல் எழுதினார் ஆலிஸ். உலக நாடுகளுக்குப் பயணம் செய்து ஏழைகளின் உயர்வுக்கும் ஒடுக்கப் பட்டோர் நலனுக்கும் பரிந்துப் பேசினார். இராக்கில் நிகழ்த்தப்பட்ட போருக்கு எதிராகப் போராட்டம் செய்து சிறைக்குச் சென்றார்.
இன வேறுபாட்டைக் கடைபிடிக்கும் இசுரேலுக்கும் எதிராகப் பரப்புரை செய்து வருகிறார். கறுப்பினப் பெண்கள் தம் அடிமை நிலையை உணர்ந்து விழிப்பு அடைதல் வேண்டும் என்று பரப்புரை ஆற்றி வருகிறார். ஆலிஸ் வாக்கரின் புத்தகங்கள் 24 மொழிகளில் மொழி பெயர்க்கப்பட்டன. இந்நூல்களின் மூலம் கிடைக்கும் வருமானத்தை எயிட்சு நோயினால் வாடும் ஆப்பிரிக்க மக்களுக்கு வழங்குகிறார்.
# மர்மோட்

**மர்மோட்** (*Marmot*) என்பவை மர்மோட் பேரினத்தில் கொறிணி இனத்தைச் சேர்ந்த பெரிய அணில் ஆகும். இவ்வினத்தில் 15 வகைகள் உள்ளன. இவற்றுள் சில மலைப்பகுதிகளில் குறிப்பாக ஆல்ப்ஸ் மலை, வட அபென்னைன் மலை, கார்பத்தீய மலைகள், தத்ரா மலைகள் மற்றும் ஐரோப்பா மற்றும் வடமேற்கு ஆசியாவில் பைரெனீசு மலைகளிலும் காணப்படுகின்றன. மேலும் சில வகைகள் வட அமெரிக்காவின் ராக்கி மலைத்தொடர், கருமலைகள், காஸ்கேடு மலைகள், பசிபிக் மலைகள் மற்றும் சியெரா நெவடா ஆகிய பகுதிகளில் காணப்படுகின்றன. இந்தியாவின் லடாக் பகுதியிலும் பாக்கிஸ்தானின் தியோசாய் தேசியப்பூங்காவிலும் சில வகைகள் காணப்படுகின்றன. சில வட அமெரிக்கப் புல்வெளிப் பிரதேசங்களிலும் யுரேசியப் புல்வெளிகளிலும் பரவி வாழ்கின்றன. இதே போன்ற அளவு மற்றும் உருவ ஒற்றுமையுள்ள ஓர் உயிரினம் தரை நாய் ஆகும். ஆனால் அது மர்மோட் இனத்தைச் சேர்ந்ததல்ல.
# மர்மோட்

## வாழ்க்கை

பொதுவாக மர்மோட்டுகள் புதர்களிலும் தரைகளில் வளை அமைத்து வாழும் விலங்காகும். மஞ்சள் வயிற்று மர்மோட்டுகள் பாறைக்குவியல்களுக்கிடையேயும் வாழும். இவை குளிர்காலங்களில் மூன்று மாதங்கள் நீண்ட துயிலுக்கு ஆட்படும். மர்மோட்டுகள் சமூகமாகக் கூடி வாழும் விலங்குகள் ஆகும். ஆபத்துகள் ஏதேனும் தென்படின் இவை தங்களுக்கிடையே ஒலி எழுப்பி மற்ற மர்மோட்டுகளை எச்சரிக்கும். இவை புற்கள், பழங்கள், மரப்பாசிகள், பாசிகள், வேர்கள் மற்றும் பூக்களை உண்ணும் தாவர உண்ணிகளாகும்.
# மர்மோட்

## உடல் அமைப்பு

இவ்வகைக் கொறிணிகள் வகைக்கேற்ப நீண்டும் பளுவானதாயும் இருக்கும். சாதாரணமாக இவற்றின் எடை 3 முதல் 7 கி.கி வரை(6.6 முதல் 15.4 பவுண்டுகள்) இருக்கும். இவை குளிர் பிரதேசங்களுக்கேற்ற வாழ் தகவமைப்பு கொண்டவை. உடல் மற்றும் காது முழுவதும் மயிர் மூடிக் காணப்படும். இவற்றின் சிறிய கால்கள் மற்றும் வலுவான நகங்கள் வளை தோண்டுவதற்கு உதவும். முழு உடலும் 30 முதல் 60 செ. மீ (11.8 டொ 23. 6 அங்குலம்) நீளம் கொண்டவை. இதன் வால் மட்டும் 10 செ.மீ முதல் 25 செ.மீ வரை இருக்கும். இதன் உடல் முழுதும் உள்ள நீண்ட அடர்ந்த மயிரானது நீண்ட நார் போன்று மஞ்சள் கலந்த பழுப்பு நிறத்தில் காணப்படும். பழுப்பு, செம்பழுப்பு, கருப்பு மற்றும் சாம்பலும் வெண்மையும் கலந்த நிறங்களிலும் இருக்கும்.
# சர்பகந்தி

**சர்பகந்தா** (*rauvolfia serpentina*; **பாம்புக்களா** / **பாம்பு கலா**, **சிவன் அமல் பொடி**) எனப்படும் மூலிகைச் செடி தென்கிழக்கு ஆசியாவினைச் சார்ந்ததாகும். இத்தாவரம் கி.மு. 4ஆம் நூற்றாண்டு முதல் உயர் ரத்த அழுத்தம் மற்றும் தூக்கமின்மையை குணப்படுத்த பயன்பட்டதாக தெரிகிறது. சுமார் 400 ஆண்டுகளாக இதன் வேரை மூலிகையாகப் பயன்படுத்தி வருகிறார்கள். ஆயுர்வேத நூலான சரஹ சம்ஹிதாவில் இதனைப்பற்றிய குறிப்பு காணப்படுகிறது.  
ஐரோப்பாவில் இதனுடைய பயன் 1785 ஆம் ஆண்டில்தான் தெரிய வந்தது. சர்பகந்தியின் திறன் 1946-ம் ஆண்டிற்குப் பின்னரே நவீன மருத்துவத்தில் பரவ ஆரம்பித்தது. இதன் பிறப்பிடம் துணை ஆசியாக் கண்டம் பின் இந்தியா, அந்தமான், தென்கிழக்கு ஆசியா, வங்காளதேசம், பர்மா, இந்தோனேசியா, மற்றும் இலங்கை ஆகிய நாடுகளில் பரவி வளர்க்கப்பட்டது. இந்தியாவில் பஞ்சாப், சிக்கிம், பூடான், அசாம் மற்றும் தமிழ்நாட்டில் மேற்குத்தொடர்ச்சி மலைகளில் அதிகம் வளர்கிறது.  
சர்ப்பகந்தி வறட்சியைத் தாங்கி வளரும். அதிக குளிரும், அதிக மழையும் இத்தாவரத்திற்கு ஆகாது. இதன் ஆணிவேர் ஆழமாக நேராகச் செல்லும், சல்லிவேர்கள் கிளையாகப்பிரியும். பதினெட்டு மாதங்கள் வளர்ந்த செடிகளின் வேர் மருத்துவப் பயனுக்காகத் தோண்டி எடுக்கப்படுகிறது. புதர்ச்செடியான சர்ப்பகந்தாவின் இலைகளும் வேரும் மருத்துவப் பயன் கொண்டவை.
# அபாயச் சங்கிலி

**அபாயச் சங்கிலி** ( emergency brake (train) என்பது ஆபத்துக்காலங்களில் பயணிகள் தொடருந்தை நிறுத்த உதவும் கருவியாகும்.
# அபாயச் சங்கிலி

## வேகத் தடை செயல்படும் விதம்

தொடருந்தை உடனடியாக நிறுத்தும் வேகத்தடைக்கு பெயர் **நியூமாட்டிக் பிரேக்** என்பதாகும். தொடருந்தில் கம்ரெசர் என்னும் காற்று சேகரிப்பானை வைத்திருப்பார்கள். இதில் காற்றை அழுத்தத்துடன் ஒரு முதன்மை உருளையில் சேகரித்து வைத்திருப்பார்கள். இதில் இருந்து ஓட்டுநரின் கட்டுப்பாட்டில் ஒரு குழாய் ஒவ்வொரு பெட்டிக்கும் காற்றழுத்தம் செல்லும். இக்குழாய் ஒவ்வொரு பெட்டியிலும் இணைக்கப்பட்டிருக்கும். இதேபோல ஒவ்வொரு பெட்டியிலும் தனித்தனியாகவும் காற்றழுத்த உருளைகள் இருக்கும். இந்த உருளைகளிலும் காற்று அழுத்தத்துடன் சேகரித்து வைக்கப்பட்டிருக்கும். இதிலும் முதன்மை உருளையிலும் காற்றழுத்தம் ஒரே அளவாக இருக்கும். இவை இரண்டு அழுத்தங்களும் ஒரே அளவாக இருக்கும்வரை வேகத்தடைக் கட்டைகள் சக்கரங்களின் மேல் படாமல் இருக்குமாறு வடிவமைக்கப்பட்டுள்ளன. ஒட்டுநர் வண்டியை உடனே நிறுத்த விரும்பினால் முதன்மை உருளையில் இருந்து வரும் காற்றை நிறுத்திவிடுவார். இதனால் ஒவ்வொரு பெட்டிகளிலும் இருக்கும் தனிப்பட்ட உருளைகளில் இருக்கும் காற்றழுத்தம் அதிகமாவதால் லிவர்கள் இயங்கி வேகத்தடை கட்டைகள் சக்கரங்களை அழுத்தி வண்டியை நிறுத்துகின்றன.
# அபாயச் சங்கிலி

## பெட்டிகளில்

வில் சிவப்பு பிடியுடன் அபாயச் சங்கிலி]]
தொடர்வண்டி பெட்டிகளில் சிவப்பு நிறத்தில் உள்ள சங்கிலியைப் பிடித்து இழுக்கும்போது ஒரு வால்வு திறந்து ஒட்டுநர் செய்ததைப்போல ஒருபக்கம் காற்றழுத்தம் நின்றுபோய்விட வண்டிகளில் உள்ள உருளைகளின் காற்றழுத்தத்தால் வண்டிச் சக்கரங்களை வேகத்தடைக் கட்டைகள் அழுத்தி வண்டி நிற்கும்.
# அபாயச் சங்கிலி

## தண்டம்

இந்தியாவில் சட்டவிரோதமாக சிலர் வண்டிகளை அபாயச் சங்கிலியை இழுத்து நிறுத்துகின்றனர்.இதனால் தேவையின்றி ஒருவர் வண்டியை நிறுத்தினால் இந்திய தொடர்வண்டி நிறுவனத்தால் ரூ ஆயிரம் தண்டம் அல்லது ஒராண்டுவரை சிறைத் தண்டனை விதிக்கப்படுகிறது.
# விக்கிப்பீடியா:உங்களுக்குத் தெரியுமா/மே 6, 2015

- **நால்வரி எலி** எனப்படுவது அணில்களைப் போன்று முதுகில் கறுப்பும் வெள்ளையுமான வரிகள் கொண்ட எலிகளாகும்.
- பெரியபுராணம், திருவிளையாடல் புராணம் மற்றும் கந்த புராணம் ஆகியன **முக்கண் புராணங்கள்** எனப்படும்.
- **இஸ்லாமிய எழுத்துத்தணிக்** கலையானது, இஸ்லாத்தில் உயர்ந்த சித்திரக் கலையாக கொள்ளப்படுகின்றது
# சங்கர நமச்சிவாயர்

**சங்கர நமச்சிவாயர்** என்பவர் *பன்னூற் செந்தமிழ்ப் பாவலர்* என்று புகழப்பட்டு 19ஆம் நூற்றாண்டில் வாழ்ந்த தமிழறிஞர் ஆவார். நன்னூலுக்கு, மயிலைநாதருக்குப் பின் உரை எழுதியவர். இவர் பதினோழாம் நூற்றாண்டில் திருநெல்வேலியில் தடிவீரையன் கோயில் தெருவில் வாழ்ந்தவர். சைவ வேளாளர் குடியில் தோன்றியவர். அக்காலத்தில் இவரைச் சங்கர நமச்சிவாயப்பிள்ளை என்றும், சங்கர நமச்சிவாயப்புலவர் என்றும் வழங்கி வந்தனர். இவரது ஆசிரியர், நெல்லை ஈசான மடத்திலிருந்த இலக்கணக்கொத்தின் ஆசிரியராகிய சாமிநாத தேசிகர். சங்கர நமச்சிவாயர் நன்னூலுக்கு உரை இயற்றக் காரணமாய் இருந்தவர், ஊற்றுமலை சமீன்தாராகிய இருதாலய மருதப்பத் தேவர் ஆவார்.
# பா. ரஞ்சித்

**பா. இரஞ்சித்** (*Pa. Ranjith*, பிறப்பு: திசம்பர் 8, 1982) ஒரு தமிழ்த் திரைப்பட இயக்குநர் ஆவார். இவர் இயக்கிய முதல் திரைப்படம் அட்டகத்தி (2012) ஆகும். அடுத்ததாக மெட்ராஸ் எனும் படத்தை இயக்கி வெற்றி இயக்குநராக அடையாளம் கண்டவர் பின்னர் ரஜினிகாந்த்தை வைத்து கபாலி எனும் பிரம்மாண்டமான திரைப்படத்தை இயக்கியதன் மூலம் உலகளவில் கவனம் பெற்றார். இவர் இயக்குநர் வெங்கட் பிரபு விடம் உதவி இயக்குநராகப் பணியாற்றியவர்.
# பா. ரஞ்சித்

## தொழில் வாழ்க்கை

ரஞ்சித் டிசம்பர் 8, 1982 இல் கரலபாக்கம், ஆவடி, சென்னையில் பிறந்தார். சென்னையில் உள்ள அரசு கவின் கலைகள் கல்லூரியில் பயின்றார். கல்லூரிக்குச் செல்லும்போது தனக்கு ஏற்பட்ட அனுபவங்களே தனது திரைப்படங்களுக்கு உந்துதலாக இருந்ததாகத் தெரிவித்தார்.
|-
|2018
|காலா
|தமிழ்
|-
|2021
|சார்பட்டா பரம்பரை
|தமிழ்
|-
| |2022
|நட்சத்திரம் நகர்கிறது
|தமிழ்
|-
|சியான்61
|தமிழ்
|-
|2023
|வேட்டுவம்
|தமிழ்
|-
|TBA
|உலகநாயகன் 233
|தமிழ்
|}
# பா. ரஞ்சித்

## தொழில் வாழ்க்கை

### தயாரிப்பாளராக

| 2018 | பரியேறும் பெருமாள் |  |
| --- | --- | --- |
| 2019 | இரண்டாம் உலகப்போரின் கடைசி குண்டு |  |
| 2021 | ரைட்டர் |  |
| 2022 | சேத்துமான் |  |
| TBA | ஜே பேபி | } |
# பா. ரஞ்சித்

## தொழில் வாழ்க்கை

### விநியோகஸ்தர் மற்றும் தயாரிப்பாளராக

| 2022 | ***குதிரைவால்*** | யாழி பிலிம்ஸ் விக்னேஷ் சுந்தரேசன் தயாரித்துள்ளார் | **கேரளாவின் சர்வதேச திரைப்பட விழா**
----12 பிப்ரவரி 2021 அன்று கேரளாவின் சர்வதேச திரைப்பட விழாவில் முதல் காட்சிக்குத் தேர்ந்தெடுக்கப்பட்டது மற்றும் விமர்சகர்களிடமிருந்து நேர்மறையான விமர்சனங்களைப் பெற்றது. |
| --- | --- | --- | --- |
| **மும்பை அகாடமி ஆஃப் தி மூவிங் இமேஜ்**
----2020 MAMI க்கான இந்தியக் கதைப் பிரிவின் கீழ் திரையிடப்படும் திரைப்படங்களில் ஒன்றாக இது அதிகாரப்பூர்வமாகத் தேர்ந்தெடுக்கப்பட்டது. | } |  |  |
# பா. ரஞ்சித்

## தொடர்ந்து உடன்பணியாற்றுகின்றவர்கள்

**பிரவீன் கே. எல்**  
| - | கபிலன் |  |
| --- | --- | --- |
| உமா தேவி |  |  |
| - | அருண்ராஜா காமராஜ் | } |
# பா. ரஞ்சித்

## பரிந்துரை மற்றும் விருதுகள்

| ஆண்டு | திரைப்படம் | விருது | வகை | குறிப்பு |
| --- | --- | --- | --- | --- |
| *அட்டகத்தி* | ஜெயா டிவி விருதுகள் | சிறந்த இயக்குநர் |  |  |
| *மெட்ராஸ்* | ஆனந்த விகடன் சினிமா விருதுகள் | சிறந்த இயக்குநர் |  |  |
| சிறந்த கதை |  |  |  |  |
| தென்னிந்திய பிலிம்பேர் விருதுகள் | சிறந்த இயக்குநர் - தமிழ் |  |  |  |
| தென்னிந்திய சர்வதேசத் திரைப்பட விருதுகள் | சிறந்த இயக்குநர் - தமிழ் |  |  |  |
| விஜய் விருதுகள் | சிறந்த இயக்குநர் |  |  |  |
| *கபாலி* | எடிசன் விருதுகள் | சிறந்த இயக்குநர் |  |  |
| தென்னிந்திய பிலிம்பேர் விருதுகள் | சிறந்த இயக்குநர் |  |  |  |
| ஐபா உற்சவம் | சிறந்த இயக்குநர் |  |  |  |
| *பரியேறும் பெருமாள்* | பிகைன்ட்ஹூட்ஸ் தங்க பதக்கம் | சிறந்த இயக்குநர் |  |  |
| நோர்வே தமிழ்த் திரைப்பட விழா | சிறந்த திரைப்படம் |  |  |  |
| எடிசன் விருதுகள் | சிறந்த திரைப்படம் |  |  |  |
| தென்னிந்திய சர்வதேசத் திரைப்பட விருதுகள் | சிறந்த திரைப்படம் – தமிழ் | } |  |  |
# வேல்சின் இளவரசி சார்லட்

**வேல்சின் இளவரசி சார்லட்** (*Princess Charlotte of Wales*, சார்லட் எலிசபெத் டயானா, *Charlotte Elizabeth Diana*; பிறப்பு 2 மே 2015) என்பவர் வேல்சு இளவரசர் வில்லியம், வேல்சு இளவரசி கேத்தரின் ஆகியோரின் மகளும், இரண்டாவது பிள்ளையும், ஐக்கிய இராச்சியத்தின் மூன்றாம் சார்லசு, வேல்ஸ் இளவரசி டயானா ஆகியோரின் பேத்தியும் ஆவார். ஐக்கிய இராச்சியத்தின் மூன்றாம் சார்லசுக்குப் பின்னர் பிரித்தானிய ஆட்சிக்கு வரக்கூடிய தந்தை வில்லியம், தமையன் ஜார்ஜ் ஆகியோருக்குப் பின் மூன்றாவது முடிக்குரியவராக சார்லட் உள்ளார்.
# பொருளாதாரத் தனியுரிமைப் பகுதி

**பொருளாதாரத் தனியுரிமைப் பகுதி** அல்லது **பொருளாதாரத் தனியுரிமை வலயம்** (ஆங்கிலத்தில் *exclusive economic zone*) என்பது ஓர் நாடு, கடலை ஆய்வு செய்வது குறித்தும், காற்று மற்றும் நீரிலிருந்து வடிக்கப்படும் மின்சாரம் உள்ளிட்ட பல கடல் சார் வளங்களைப் பயன்படுத்துவது குறித்தும் பெறும் சிறப்பு உரிமைகளை வரையறுத்து, ஐக்கிய நாடுகள் சபையின் கடல் சட்ட சாசனம் பரிந்துரைக்கும், கடல் மண்டலம்/பகுதி ஆகும்.
இப்பகுதி கரையோர அடிக்கோட்டிலிருந்து வெளியே 200 கடல் மைல்கள் வரை நீளும். பெருவழக்கில் இப்பகுதி கண்டத் திட்டையும் உள்ளடக்கியதாகவும் வழங்கப்படுகின்றபோதும் இது பிராந்தியக் கடலையோ, 200 கடல் மைல்களுக்கப்பாலுள்ள கண்டத் திட்டையோ உள்ளடக்கியதன்று. பிராந்தியக் கடல் பகுதியில் ஒரு நாட்டிற்கு முழு இறைமை உண்டு, ஆனால் பொருளாதாரத் தனியுரிமைப் பகுதியிலோ கடற்பரப்பிற்குக் கீழுள்ளவற்றிற்கான இறைமை உரிமை மட்டுமே கடற்கரையோர நாட்டிற்கு வழங்கப்படும் . இப்பகுதியின் கடற்பரப்பு பன்னாட்டு நீர்ப்பரப்பாகவே கருதப்படும்.
# பொருளாதாரத் தனியுரிமைப் பகுதி

## விளக்கம்

பொதுவாக ஒரு நாட்டின் பொருளாதாரத் தனியுரிமை பகுதி, கரையோர அடிக்கோட்டில் இருந்து 200 கடல் மைல்கள் (370 கி.மீ) வரை நீண்டிருக்கும். இரு நாடுகளின் தனியுரிமை பகுதிகள் மேற்குவிந்து கவிந்திருக்கும் தருவாயில் இவ்விதி விலக்கப்படும்; அதாவது இரு நாட்டின் கரையோர அடிக்கோடுகளும் 400 கடல் மைல்களுக்கும்(740 கி.மீ) குறைவான இடைவெளியில் அமைந்திருக்கும் சூழல். மேற்குவிப்பு நிகழும்போது வழக்கிற்கான கடல் எல்லை, தொடர்புடைய இரு நாடுகளையும் பொருத்து அமைக்கப்படும் பொதுவாக, மேற்குவிப்புப் பகுதியுள் அமையும் எந்த இடமும் அதன் அருகாமையில் உள்ள நாட்டையே சாரும்.
# பொருளாதாரத் தனியுரிமைப் பகுதி

## இவற்றையும் காண்க

- கண்டத் திட்டு
- சிறப்பு பொருளாதார மண்டலம்
- பிராந்திய கடல்
# 24 (தமிழ்த் திரைப்படம்)

**24,** இயக்குநர் விக்ரம் குமார் எழுத்து மற்றும் இயக்கத்தில் 2016 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். இப்படத்தில் முன்னணி வேடங்களில் சூர்யா, நித்யா மேனன் , சமந்தா ருத் பிரபு ஆகியோர் நடித்திருந்தனர். இத்திரைப்படத்தினை சூர்யாவின் *2டி என்டேர்டைன்மென்ட்* நிறுவனம் தயாரித்திருந்தது.
# 24 (தமிழ்த் திரைப்படம்)

## நடிகர்கள்

- சூர்யா (*ஆத்ரயா, மணி, சேதுராமன்)*
- நித்யா மேனன் (*பிரியா சேதுராமன்*)
- சமந்தா ருத் பிரபு (*சத்யபாமா*)
- சரண்யா பொன்வண்ணன்
# 24 (தமிழ்த் திரைப்படம்)

## தயாரிப்பு

படத்தின் படப்பிடிப்பு 2015 ஏப்ரல் 9 ஆம் தேதி மும்பையில் அமைக்கப்பட்ட மிகப்பெரிய ஏற்பாட்டில் தொடங்கியது. இந்த செட் அமைக்க 4 கோடி செலவிடப்பட்டது. இப்படத்துக்காக மும்பை, போலந்து உள்ளிட்ட இடங்களில் படப்பிடிப்பு நடைபெற்றது. அதனைத் தொடர்ந்து கணினிவரைகலைப் (graphics) பணிகள் உள்ளிட்ட இறுதிகட்டப் பணிகள் தீவிரமாக நடைபெற்றவிட்டன. ஏப்ரல் மாதம் இப்படத்தை வெளியிட படக்குழு முடிவு செய்திருக்கிறது. சூர்யா 3 வேடங்களில் நடித்திருக்கிறார். இந்தப் படத்தின் முன்மாதிரி ஒளிப்படம் மார்ச்சு 4, 2016 அன்று மாலை 6 மணியளவில் யூடியூப்பில் வெளியிடப்பட்டது.
# 24 (தமிழ்த் திரைப்படம்)

## வெளியிணைப்புகள்

2 D entertainment-இன் பக்கம்
# இர. திருச்செல்வம்

**இர. திருச்செல்வம்** (*Ira. Thiruchelvam*, பிறப்பு: 4 சூலை 1962) மலேசியாவைச் சேர்ந்த தமிழியல் ஆய்வறிஞர்.
# இர. திருச்செல்வம்

## கல்வி

ஆங்கில-மலாய்வழி அடிப்படைக் கல்வி, ஆசிரியப் பட்டயக் கல்வி, கல்வி மேலாண்மை அறிவியல் துறையில் பட்டக் கல்வி பெற்றவர்.இர.திருச்செல்வம் கடந்த 25 ஆண்டுகளாக ஆய்வியல் நோக்கிலேயே தமிழைக் கற்றுத் தேர்ந்தவர். தமிழகத்துக்கு அப்பால் வேர்ச்சொல் ஆய்வுத்துறையில் ஆழ்ந்து பணியாற்றிக் கொண்டிருப்பவர். இதுவரை வேர்ச்சொல்லாய்வு தொடர்பான 4 நூல்களை எழுதி வெளியிட்டிருப்பவர்.
# இர. திருச்செல்வம்

## எழுதிய நூல்கள்

- இவற்றை இப்படித்தான் எழுதவேண்டும் (இலக்கண வழிகாட்டி நூல், 2000)
- சொல் அறிவியல் (10 தொகுதிகள், 2004)
- ஏன் ஒரே சொல்லில் இத்தனை கருத்துகள்? (தமிழ் மொழி ஆய்வு, 1999)
- யார் தமிழர் (தமிழ் வாழ்வியல் மீட்பு நூல், 2016)
- தமிழர் வரலாறு (தமிழ் வாழ்வியல் மீட்பு நூல், 2016)
- தமிழ்ப் புத்தாண்டு (தமிழ் வாழ்வியல் மீட்பு நூல், 2016)
- பொங்கல் தமிழ்ப்புத்தாண்டுக் கொண்டாட்டம் (தமிழ் வாழ்வியல் மீட்பு நூல், 2016)
- ஒளிநெறியே தமிழ்ச்சமயம்
- நாள் வழிபாடு
- வடசொல்-தமிழ் அகர முதலி
- ஆயிமாயிரம் அழகுதமிழ்ப் பெயர்கள்
- பொது வழக்கு அகரமுதலி
- தமிழ் ஆண்டு ஓர் அறிவியல் விளக்கம் (2008)